Apoštolská cirkev Košice

Modlitebné stretnutie
2026-02-05 18:00 - 19:15 (Europe/Bratislava)
Milí priatelia,
pozývame vás na modlitebné stretnutie, tzv. modlitebnú hodinu, kedy sa chceme zjednotiť a primárne sa modliť. Tento nový formát vznikol tento rok od februára, kedy sa štvrtkové stretnutia budú striedať s biblickým vyučovaním. Tento štvrtok 5.2.2026 bude o 18:00 naša modlitebná hodina a potom na ďalší štvrtok (12.2.2026) bude zas biblické vyučovanie s výkladom Božieho Slova. Takto sa to bude striedať minimálne do júna 2026.
Tešíme sa na čas spolu v Božej prítomnosti.

Galavečer pre manželov
2026-02-13 17:30 - 21:30
Milí pratelia,
pozývame Vás na Galavečer pre manželské páry. Bude u nás v AC Košice 13.2.2026 so začiatkom o 17:30hod.
Prihlásenie je spustené vo vestibule pri distribúcii kresťanskej literatúry. Cena vstupného pre manželský pár je 42 Eur.
Ak by ste platili prevodom po prihlásení, použite IBAN: [REDACTED] a do poznámky dajte vaše meno a priezvisko.

Tešíme sa na Vás.
Vedenie zboru AC Košice

Dorastový výlet
2026-02-28 08:30 - 2026-03-03 17:53
Ahojte priatelia,
dávame Vám do pozornosti zimný dorastový výlet, ktorý bude tento rok počas prázdnin od 28.2 do 3.3.2026.
Téma: Závislý na Ňom
Miesto: Penzión Na Výhliadke, Horný Smokovec
Cena: 130 Eur/osoba
Odchod: 28.2.2026 o 8:30 hod. z vlakovej stanice v Košiciach
Príchod: 3.3.2026 o 17:53 na vlakovú stanicu v Košiciach

Prihlasovanie je dostupné na tomto LINKU.

Divadielko pre deti
2026-03-14 16:00 - 17:00
Milé deti a milí rodičia,
pozývame Vás na divadelné predstavenie – v sobotu 14.3.2026 v AC Košice. Začneme presne o 16:00 hod.

Tešíme sa na spoločný čas.

Regionálna biblická škola
2026-03-28 09:00 - 14:00
Milí bratia a sestry.
ďalšie vyučovanie pre všetky ročníky Regionálnej biblickej školy v AC Košice bude v sobotu 28.3.2026 o 9:00hod.
V roku 2026 je vyučovanie plánované na tieto termíny: 8.4, 23.5 a 13.6.2026
Tešíme sa na Božie požehnanie, rozšírenie poznania, ale aj na čas spoločenstva.

Zborová konferencia
2026-03-29 11:00 - 12:00
Milí priatelia,
pozývame Vás na Zborovú konferenciu AC Košice, pripravenú pre členov zboru AC Košice. Vstup je voľný aj pre návštevníkov a podporovateľov, ktorí ešte nie sú členmi.
Uskutoční sa 29.3.2026 po bohoslužbe, ktorá bude mierne skrátená, čas začiatku odhadujeme na 10:40 a ukončenie na 11:40hod.

Na programe konferencie bude hodnotenie roka 2025, hospodársky dôrazy, do čoho sme ako zbor investovali, smerovanie do blízkej budúcnosti a duchovné dôrazy.

Veľký piatok
2026-04-03 16:00 - 18:00
Bratia a sestry, milí priatelia.
Pozývame Vás na veľkonočnú bohoslužbu s večerou Pánovou na Veľký piatok v Kresťanskom centra Apoštolskej cirkvi 3.4.2026 o 16:00 hod.

Veľkonočná nedeľa
2026-04-05 09:30 - 11:30
Milé sestry a bratia,
pozývame Vás na Veľkonočnú nedeľu do AC Košice, 5.4.2026, začíname v obvyklom čase o 9:30hod.
Veríme, že to bude požehnaný čas.

Brigáda v AC Košice a okolí
2026-04-16 13:00 - 2026-04-17 18:00
Milí priatelia,
pozývame Vás pridať sa k upratovaniu v kresťanskom centre a jeho okolia. Brigáda sa uskutoční v termíne od 16. 4 – 17. 4. 2026. Keď môžete prísť už od 13hod, budeme vďační za každú pomoc.
V prípade otázok nás kontaktujte emailom: kosice@acsr.sk.

Ženská konferencia
2026-04-25 09:30 - 17:30
Milé dámy,
pripravujeme pre vás celodennú východoslovenskú ženskú konferenciu Od srdca k srdcu. 🌸
Spolu s hosťami Tanyou McKinley a Erin Olander z Inspire Global Sisterhood vás pozývame na spoločný čas pri chválach, Božom slove a spoločných rozhovoroch. Témou tejto konferencie je ZAŽIAR, lebo chceme, aby Kristus žiaril, tak aby Ho videli a zažili ľudia naokolo nás.
Kedy? 25. apríl 2026 o 9:30 hod.
Kde? Apoštolská cirkev, zbor Košice (Bratislavská 2A, 040 11 Košice)
Prihlasovanie je cez vstupenkový systém.
Tešíme sa na vás! 🤍

Deň pre Izrael
2026-04-26 13:00 - 17:00
Milí priatelia,
dovoľte nám pozvať Vás na besedu o Izraeli – už túto nedeľu 26. 04. 2026 o 13:00hod.
Všetky infomácie o mieste, programe a rečníkoch nájdete na plagáte.

Zborový tábor
2026-04-30 - 2026-05-02
Milí priatelia,
aj tento rok plánujeme pripraviť zborový tábor pre všetky generácie, rodiny aj jednotlivcov. Program bude zložený aj z vyučovaní aj z voľnočasových aktivít a oddychu.
Veríme, že to bude požehnaný čas.

Miesto: ATLAS Hotel Tatry, Tatranské Matliare 13046, Tatranské Matliare, 059 60 Vysoké Tatry
Termín: 30.4.2026 – 2.5.2026

Cena pre jednotlivca:
Dospelá osoba 55,00 € /noc (izba štandard) alebo 59,00 €/noc (izba superior) – ubytovanie s polpenziou formou bufetu

Obed jednotný servírovaný/polievka, hl.jedlo, múčnik, džbán s vodou/ 12,00 €/ osoba. 8,00 €/ dieťa.

Cena pre rodiny s deťmi:
Dieťa od 0 do 5,99 roka – 100% zľava, ubytované na prístelke vo forme pevného lôžka zdarma s polpenziou formou bufetu
Dieťa od 6 do 11,99 roka – 50% zľava, ubytované na prístelke vo forme pevného lôžka, 27,50 €/noc/dieťa (izba štandard)/alebo 29,50 €/noc/dieťa (izba superior) – strava polpenzia formou bufetu
Dieťa od 12 do 17,99 roka – 20% zľava, ubytovanie na prístelke 44,00 €/noc/dieťa (izba štandard) alebo 47,20 €/noc/dieťa (izba superior) – strava polpenzia formou bufetu

Povinný príplatok 3,50 €/noc – daň z ubytovania platia osoby od 18 rokov.

Uvedené ceny sú s príslušnou DPH, po zohľadnení zľavy pre nás ako skupinu.Prihlásenie je spustené od 8.2.2026 na LINKU.
Registrácia je otvorená do 30.3.2026, príp. do naplnenia kapacity.
Registrácia je platná až po uhradení zálohy za tábor.
Zálohu vo výške 50€/jednotlivec a 100€/pár alebo rodinu pošlite na účet: [REDACTED] (do poznámky dajte meno a priezvisko).

UNITED 2026
2026-05-16
Milí priatelia.
Pozývame Vás na mládežnícku konferenciu UNITED. Uskutoční sa 16.5.2026. Hosťom bude Tomáš Štrba (Slovo života, Bratislava). Registrácia bude spustená začiatkom mája.
Príď a nepríď sám/sama, doveď aj kamošku či kamoša.
Tešíme sa na Vás.

English camp 2026
2026-06-30 - 2026-07-05
Milí priatelia,
aj tento rok sa uskutoční English Conversation on Vacation, a to v termíne 30.6. – 5.7.2026 v Drienici.
Viac informácií aj prihlásenie ešte doplníme
Prajeme Vám Božie požehnanie.

Oneway 16
2026-07-06 - 2026-07-10
Milí priatelia,
aj tento rok sa chystá detský denný tábor Oneway – v termíne 6.7-10.7.2026.
PRIHLASOVANIE ešte len pripravujeme.
